"Leano la Tlhabololo la Bosetšhaba (NDP) le tsaya bojanala jaaka lekala le le nang le bokgoni jwa go nna la a mangwe a makala a a botlhokwa mo kgodisong ya ikonomi.2 Mo go saleng morago kgang eno ya bokgoni jwa bojanala mo nageng jaaka ntlha e e botlhokwa thata mo go tlholeng ditiro le mo go bokeletseng lekgetho, Kabinete e neseditse pula kgang ya gore Molaotlhomo o o Kwalolotsweng Sešwa wa Bojanala o phasaladiwe gore baagi ba dire ditshwaelo ka one, mme ona o tla kwalola sešwa Molao wa Bojanala, wa 2014 (Molao wa bo 3 wa 2014).3 Dikarolo tse di kwalolotsweng sešwa di thusa thata mo go tlhabololeng taolo ya Bojanala jwa Aforika Borwa jaaka setheo se se leng ka fa tlase ga taolo ya bothati jwa boto."